Diari Oficial de la Generalitat Valenciana


Sumari del DOGV 3168, del 23-01-1998 (1998/144)

Informació pública de la modificació puntual del Pla General d'Ordenació Urbana número 15 de l'àmbit denominat Carrers Escultor Benlliure i Adjacents del sòl urbà de Benicàssim.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/144


Organisme emissor
:   Ajuntament de Benicàssim

Tipus de document
:   Anunci

Informació pública de la modificació puntual del Pla General d'Ordenació Urbana número 15 de l'àmbit denominat Carrers Escultor Benlliure i Adjacents del sòl urbà de Benicàssim. [1998/M144]
  
Amb data 30 d'octubre de 1997, el Ple de l'Ajuntament de Benicàssim acordà sotmetre a informació pública l'aprovació inicial sobre tramitació conjunta de la modificació puntual del Pla General d'Ordenació Urbana número 15 sobre qualificació de vials públics i del Programa per al Desenvolupament de l'Actuació Integrada per gestió directa amb Projecte de Reparcel·lació de l'àmbit denominat Carrers Escultor Benlliure i adjacents, del sòl urbà de Benicàssim, per a formular les al·legacions durant un termini d'un mes amb notificació individual als interessats, així com per a la presentació d'alternatives tècniques al programa en el mateix termini.
  
Aquells propietaris que obtinguen la seua adjudicació en pro indiviso podran exercir l'opció disposada en l'article 70-D de la Llei Reguladora de l'Activitat Urbanística (requeriments recíprocs amb la finalitat d'evitar el proindivís).
  
L'expedient podrà ser examinat al Departament d'Urbanisme de l'Ajuntament de Benicàssim (c/ Metge Segarra, núm. 4) i, durant el termini assenyalat, podran presentar-se les al·legacions i les alternatives tècniques.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que consideren oportunes en el Registre General d'aquest Ajuntament, en plica tancada i amb la documentació que s'indica en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, a les 13.00 hores del dia següent hàbil a la conclusió del termini per presentar-les (tret que siga dissabte, cas en què passaria al dilluns següent). Durant els 10 dies següents al de l'obertura de les pliques podran consultar-se i fer-se al·legacions a totes les actuacions de l'expedient.
  
Igualment, es publica aquest edicte per a les persones interessades que siguen desconegudes, de les que s'ignore el lloc de la notificació o, una vegada intentada aquesta, no s'hagués pogut practicar, de conformitat amb allò que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; cosa que se'ls notifica, i s'adverteix que durant el mateix termini i les mateixes condicions recollides en el paràgraf anterior del present edicte poden presentar les al·legacions i alternatives al programa, al projecte de delimitació de la Unitat d'Execució o al projecte de reparcel·lació.
  
Cosa que es publica pequè en prengueu coneixement, d'acord amb el que disposa els articles 46 i concordants de la Llei 6/1994, de la Generalitat Valenciana, Reguladora de l'Activitat Urbanística.